| *Hippoglossoides platessoides*Platuxa americana |
| --- |
| Debuxo de *Hippoglossoides platessoides* na obra *Oceanic Ichthyology*, de G. Brown Goode e Tarleton H. Bean, publicada en 1896
Caras pigmanetada e cega de H. platessoidesCaras pigmanetada e cega de *H. platessoides* |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Actinopterygii |
| Subclase: | Neopterygii |
| Infraclase: | Teleostei |
| Superorde: | Acanthopterygii |
| Orde: | Pleuronectiformes |
| Suborde: | Pleuronectoidei |
| Familia: | Pleuronectidae |
| Subfamilia: | Pleuronectinaeou *Hippoglossoidinae*, segundo os autores |
| Xénero: | *Hippoglossoides* |
| Especie: | ***H. platesoides*** |

 |
| Nome binomial |
| *Hippoglossoides platessoides*(Fabricius, 1780)  |

***Hippoglossoides platessoides***, coñecido en galego como **platuxa americana**, é unha especie de peixe teleósteo da orde dos pleuronectiformes, suborde dos pleuronectoideos, familia dos pleuronéctidos e subfamilia dos pleuronectinos, unha das catro recoñecidas actualmente no xénero *Hippoglossoides*.

Visión xeral
------------

Trátase dun peixe mariño, demersal, oceanódromo, de importancia comercial, que se captura ao longo das costas de ambos os lados do océano Atrlántico norte, desde o sur do Labrador e do gran banco de Terra Nova, até as do estado de Rhode Island (Estados Unidos), até as de Islandia e as illas Spitzberg e Nova Zembla, polo norte, incluíndo as do norte de Rusia, Finlandia, Noruega, Suecia e Dinamarca, até o canal da Mancha, polo sur, incluído as das illas Británicas, os Países Baixos, Bélxica e o norte de Francia, até a Bretaña, pasando polas de Groenlandia.

Vive en fondos brandos, lamacentos ou areosos, os adultos a profundidades de entre os 90 aos 250 m, en augas frías, a temperaturas de entre os -0,5 e os 2,5 °C, alimentándose de invertebrados e pequenos peixes.

A *Northwest Atlantic Fisheries Organization* dos Estados Unidos considera que esta especie está sometida a unha pesca excesiva, e que as súas poboacións non presentan signos de recuperación. Pola súa parte, o goberno canadense cre que é abundante, sendo a segunda especie de peixe plano capturada polos pesdcadores do país, e representa un 50 % das capturas destes peixes dos seus pescadores. Porén, un estudo de 1997 informa que *Hippoglossoides platessoides* está en perigo de extinción no Canadá debido á sobrepesca.

Taxonomía
---------

A especie foi descrita en 1780 polo naturalista danés Johan Christian Fabricius, baixo o nome de *Pleuronectes platessoides*.

### Nome específico

O nome específico, *platessoides*, deriva do nome dó xénero *Platessa*, creado por Cuvier en 1816 e hoxe invalidado, xa que se identifica con *Pleuronectes* Linnaeus, 1758, ao que se engadiu a desinencia do latín científico *-oides*, derivado do grego antigo είδοσ *eídos*, "aspecto", paea indicar a súa semellamza coas especies daquel xénero.

Cabeza de *H. platessoides*.
### Sinónimos

Ao longo do tempo esta especie foi coñecida polos seguintes sinónimos:

* *Drepanopsetta platessoides* (?)
* *Hippoglossoides limanda* Gottsche, 1835
* *Hippoglossoides platessoides limandoides* (Bloch, 1787)
* *Hypoglossoides platessoides* (Fabricius, 1780)
* *Pleuronectes limandoides* Bloch, 1787
* *Pleuronectes platessoides* Fabricius, 1780 (nome orixinal)

Descrición
----------

Esta especie é un peixe plano cos dous ollos situados no lado dereito do seu corpo, ovalado. A coloración do seu lado superior, pigmentado, é parda avermellada. O lado inferior, ou cego, é de cor abrancazada.

A aleta dorsal orixínase á altura da metade do ollo superior. A aleta caudal presenta un pequeno alargamento na parte central.

O seu corpo é ovalado, esvelto, e pode alcanzar uns 50 cm de lonxitude, pero os espécimes capturados raramente superan os 40 cm, e un peso de 700 g. A súa boca é grande, e a liña lateral é csse recta. Está cuberto por escamas rugosas. A aleta dorsal orixínase á altura do ollo superior.

A lonxituxe máxima rexistrada foi de 82,6 cm, e o peso máximo, de 6,4 kg.

Hábitat, distribución e bioloxía
--------------------------------

### Hábitat e distribución

É un peixe mariño, demersal, oceanódromo, que habita sobre fondos brandos a profundidades de entre os 10 e os 3.000 m, aínda que usualmente entre os 90 e os 250 m, en augas frías de entre -0,5 e 10 °C de temperatura, desde os 77° N e os 41° N, e os 72° W e os 55° E, por ambas as beiras do océano Atlántico, desde Groenlandia oriental e o canal da Mancha á costa de Múrmansk (Rusia), polo leste, e desde o sur da península do Labrador (Canadá) e o oeste de Groenlandia até o estado de Rhode Island (Estados Unidos).

### Bioloxía

Reprodución
No mar do Norte alcanzan a madureza sexual aos 2 ou 3 anos, cando miden de 15 a 20 cm. No mar de Barents e nas costas de Groenlandia a taxa de crecemento é moito máis baixa. As femias medran máis rápído que os machos. A reprodución ocorre en primavera en case toda a súa área de distribución, e a desova prodúcese a profundidades de entre os 1100 e os 200 m. Cada femia produce entre 50 000 e 300 000 ovos, que son peláxicos e miden de 2 a 3 m m de diámetro. Os ovos eclosionan aproximadamente ás 2 semanas da desova, dando lugar a larvas, igualmente peláxicas, que miden case 5 mm. cando as larvas alcanzan 20 ou 30 mm, fanse bentónicas, migrando cara a fondos de 40 a 100 m.

Nutrición
Aliméntanse de equinodermos (ourizos, ofiúras), vermes, crustáceos e pequenos peixes. Pola súa perte, a especie serve de alimento a bacallaus, halibuts, marucas e raias.

Lonxevidade
A idade máxima rexistrada para esta especie foi de 30 anos.

Usos
----

Captúrase sobre todo na área de pesca 21 (Atlántico noroeste), como pesca accesoria nos arrastreiros e, aínda que segundo Muus *et al*, se utilíza case exclusivamente na produción de fariña de peixe, xa que o seu corpo é delgado e a carne a miúdo acuosa. o certo é que esta platuxa se comercializa en fresco e conxelada, e consómese cocida ao vapor, frita, e asada ao forno, e en microondas.

Notas
-----

1. 1 2 3  *Hippoglossoides platessoides* (Fabricius, 1780) no WoRMS.
2. 1 2  Lahuerta e Vázquez (2000), p. 81.
3. ↑  Hippoglossoides Gottsche, 1835 no WoRMS.
4. 1 2  Riede, K. (2004): *Global register of migratory species - from global to regional scales*. Final Report of the R&D-Projekt 808 05 081. Federal Agency for Nature Conservation, Bonn, Germany.
5. ↑  "Plaice", en *Grolier Encyclopedia of Knowledge*, volume 15. Grolier Inc. ISBN 0-7172-5300-7.
6. 1 2 3 4 5 6 7  Muus, Bent J. *et al*. (1998), pp. 260-261.
7. 1 2  *Hippoglossoides platessoides* (Fabricius, 1780) en FishBase.
8. ↑  Emmanuelle Bergeron, Jean Huot & Lena N. Measures (1997): "Experimental transmission of *Otostrongylus circumlitus* (Railliet, 1899) (Metastrongyloidea: Crenosomatidae), a lungworm of seals in eastern arctic Canada". *Canadian Journal of Zoology*, **75** (9): 1364-1371.
9. ↑  *Platessa* Cuvier, 1816 no WoRMS.
10. 1 2  Coad, B. W. and J. D. Reist (2004): "Annotated list of the arctic marine fishes of Canada". *Can. MS Rep. Fish Aquat. Sci.* 2674: iv +112 pp.
11. 1 2  Robins, C. R. and G. C. Ray (1986): *A field guide to Atlantic coast fishes of North America*. Boston, USA: Houghton Mifflin Company.
12. 1 2  Bowering, W. R. and W. B. Brodie (1991): "Distribution of commercial flatfishes in the Newfoundland-Labrador region of the Canadian Northwest Atlantic and changes in certain biological parameters since exploitation". *Neth. J. Sea Res*. **27** (3/4): 407-422.
13. ↑  Frimodt, C. (1995): *Multilingual illustrated guide to the world's commercial coldwater fish*. Fishing News Books. Oxford, England: Osney Mead. ISBN 0-85238-213-8.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Hippoglossoides platessoides Modificar a ligazón no Wikidata*** |

### Bibliografía

* Cooper, J. A. & F. Chapleau (1998): "Monophyly and intrarelationships of the family *Pleuronectidae* (Pleuronectiformes), with a revised classification". *Fish. Bull*. **96** (4): 686-726.
* Eschmeyer, W. N.; E. S. Herald e H. Hammann (1983): *A field guide to Pacific coast fishes of North America*. Boston, USA: Houghton Mifflin Company.
* Gill, T. N. (1861): "Catalogue of the fishes of the eastern coast of North America, from Greenland to Georgia". *Proc. Acad. Nat. Sci. Phila*. vol. 13 (Suppl.), pp 1–63.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8.
* Muus, Bent J.; Jørgen G. Nielsen; Preben Dahlstrøm e Bente O. Nyström (1998): *Peces de mar del Atlántico y del Mediterráneo*. Barcelona: Ediciones Omega. ISBN 84-282-1161-2.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al*. eds. *European register of marine species: a check-list of the marine species in Europe and a bibliography of guides to their identification*. París: Muséum national d'Histoire naturelle. Collection Patrimoines Naturels, 50: pp. 357–374. ISBN 2-85653-538-0.

### Outros artigos

* Pleuronectiformes
* Pleuronéctidos
* Pleuronectinos
* *Hippoglossoides*

### Ligazóns externas

* *Hippoglossoides platessoides* na Encyclopedia of Life.
* *Hippoglossoides platessoides* en Animal Diversity Web.

|  |  |
| --- | --- |
| Control de autoridades | 
* Wd: Q1234702
* MAG: 2777771808

 |

|  |  |
| --- | --- |
| Identificadores taxonómicos | 
* DORIS: 1585
* Dyntaxa: 206206
* EPPO: HIPGPL
* FishBase: 4239
* GBIF: 2409104
* iNaturalist: 221382
* IRMNG: 11038680
* ITIS: 172877
* NBN: NBNSYS0000175784
* NCBI: 34817
* Soortenregister: 138515
* TAXREF: 70536
* WoRMS: 127137

 |

|  |  |
| --- | --- |
| Identificadores | 
* UNII: L338522SEE

 |